Vallensbæk Stationstorv

Nyhedsbrev nr. 15 17. august 2017

**Kære beboere, Vallensbæk Stationstorv 3**

Det vælter ind med nyheder til redaktionen - i dag har jeg valgt at bringe følgende nyheder og informationer.

**Vallensbæk Fjernvarme Syd meddeler:**

I forbindelse med ombygning af varmecentralen Vallensbæk Fjernvarme Syd er vi desværre nødt til at lukke for varmeforsyningen i ca. 4 timer i løbet af dagen

 **torsdag den 24. august 2017**

 **i tidsrummet 09.00 til 18.00**

Når der lukkes for varmen, så vil det også have indflydelse på temperaturen på det varme vand.

**Lidt om rengøring af trappeopgange.**

* Trapperne fejes/vaskes en gang om ugen.
* Spindelvæv fjernes en gang om ugen.
* Elevatorgulv fejes/vaskes en gang om ugen.
* Spejl pudses en gang om ugen.
* Elevatordør aftørres med olieklud, en gang om ugen.

* Gelænder aftørres en gang om måneden.
* Lamper aftørres en gang om måneden.

* Oppolering og polish behandling af 4 elevatorer,  2-4 gange årligt.

(Det er ikke oplyst hvilken ugedag, det sker - og hovedindgangen, er den med i ovenstående?)

Og nu kommer der noget om affaldsrum på næste side.

**Affaldsrum - affald.**

Der er nu opsat en nøgleboks ved affaldsrummet under rampen. Vi har rummet til højre.

Koden til nøgleboksen er 1-4-0 i tilfældig rækkefølge. Fortrolig oplysning.

**Tryk den nederste sorte knap (clear) ned, tast 1-4-0, tryk den øverste sorte knap (open) ned og låget kan tages af. Pas på, det falder let af.**

**I boksen er der en nøgle, som du skal bruge til at åbne gitterdøren ind til affaldsrummet.**

Der er 8 containere derinde, 2 metal, 2 papir, 2 glas, 1 pap, 1 plast.

Efter endt brug **SKAL DU HUSKE at låse** og lægge nøglen tilbage og sætte låget på nøgleboksen.

For at sætte låget på, skal du taste koden på samme måde, som oven for.

Der kommer senere en løsning, hvor vi kan bruge vores brik. Derfor bliver der ikke lavet nøgler til alle.

Til madaffald og restaffald skal du stadig bruge affaldsskakter. Der kommer senere grønne poser, som mange af os kender fra tidligere.

I løbet af nogen tid bliver containeren på parkeringsdækket fjernet. Derefter skal vi selv bortskaffe større affald på genbrugspladsen.

***Hvis du tænker, at det lyder lidt vanskeligt med nøgleboks, kode og nøgle - og vil du gerne have lidt vejledning, så stiller jeg op ved affaldsrummet på lørdag mellem 10 -11.***

Venlig hilsen

Vallensbæk Stationstorv

Peder

|  |
| --- |
| Du kan også altid kontakte mig på 61 78 18 73. |